Üldkohtu (viies koda) 29. novembri 2018. aasta otsus – Out of the blue vs. EUIPO – Dubois ja MFunds USA (FUNNY BANDS)

(kohtuasi T‑214/17)

Euroopa Liidu kaubamärk – Kehtetuks tunnistamise menetlus – Euroopa Liidu sõnamärk FUNNY BANDS – Absoluutsed keeldumispõhjused – Määruse (EÜ) nr 207/2009 artikli 7 lõike 1 punktid b ja c ning artikli 52 lõike 1 punkt a (nüüd määruse (EL) 2017/1001 artikli 7 lõike 1 punktid b ja c ning artikli 59 lõike 1 punkt a)

1. Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba või teenuse omadusi – Eesmärk – Vaba kasutatavuse nõue (Nõukogu määrus nr 207/2009, artikli 7 lõike 1 punkt c) (vt punkt 19)

2. Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba või teenuse omadusi – Mõiste – Kaubamärk, mis koosneb sõnast või uudissõnast, mis on saadud sõnaosade liitmise tulemusel (Nõukogu määrus nr 207/2009, artikli 7 lõike 1 punkt c) (vt punktid 20–22)

3. Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba või teenuse omadusi – Kriteeriumid (Nõukogu määrus nr 207/2009, artikli 7 lõike 1 punkt c) (vt punkt 23)

4. Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba või teenuse omadusi – Sõnamärk FUNNY BANDS (Nõukogu määrus nr 207/2009, artikli 7 lõike 1 punkt c) (vt punktid 26, 34–37 ja 47–50)

5. Euroopa Liidu kaubamärk – Kaebemenetlus – Liidu kohtusse esitatud hagi – Üldkohtu võimalus muuta vaidlustatud otsust – Piirid (Nõukogu määrus nr 207/2009, artikli 65 lõige 3) (vt punkt 56)

Ese

Hagi EUIPO teise apellatsioonikoja 20. jaanuari 2017. aasta otsuse (asi R 1081/2016‑2) peale, mis käsitleb ühelt poolt Out of the blue ning teiselt poolt Frédéric Dubois’ ja MFunds USA vahelist kehtetuks tunnistamise menetlust.

Resolutsioon

1. Tühistada Euroopa Liidu Intellektuaalomandi Ameti (EUIPO) teise apellatsioonikoja 20. jaanuari 2017. aasta otsus (asi R 1081/2016‑2) niivõrd, kuivõrd sellega jäeti rahuldamata kaebus tühistamisosakonna otsuse peale lükata tagasi taotlus tunnistada kehtetuks Euroopa Liidu sõnamärk FUNNY BANDS klassi 14 kuuluvate kaupade „väärismetallid ja nende sulamid ning neist valmistatud või nendega plakeeritud tooted, mis ei kuulu teistesse klassidesse; juveeltooted, ehted; kivita sõrmused (ehted); kiviga sõrmused (ehted); käevõrud (ehted); kaelakeed (ehted); kunstiliselt kujundatud võtmehoidjad“, klassi 17 kuuluvate kaupade „kautšuk, gutapertš, kummi ja neist valmistatud tooted, mis ei kuulu teistesse klassidesse; paindtorud, v.a metallist; kautšuktihendid; töötlemata või pooltöödeldud kautšuk; kautšuknöör“ ja klassi 35 kuuluvate teenuste „väärismetallide ja nende sulamite ning neist valmistatud või nendega plakeeritud toodete, mis ei kuulu teistesse klassidesse; juveeltoodete, ehete; kivita sõrmuste (ehted); kiviga sõrmuste (ehted); käevõrude (ehted); kaelakeede (ehted); kautšuki, gutapertši, kummi ja neist valmistatud toodete, mis ei kuulu teistesse klassidesse; paindtorude, v.a metallist hulgi- ja jaemüük“ jaoks.

2. Jätta hagi ülejäänud osas rahuldamata.